Sven Grünberg

Sven Grünberg (sündinud 24. novembril 1956 Tallinnas) on eesti helilooja ja klahvpillimängija. Ta on elektroonilise muusika teerajaja Eestis ning esimene, kes võttis Eestis kasutusele süntesaatori.„Raamat saab olema ebatraditsiooniline, sest selline on olnud ka minu elu.“ Sven Grünberg kirjutab elulooraamatut. kroonika.delfi.ee, 20.september 2024

 Elukäik 
1976. aastal lõpetas Georg Otsa nimelise Tallinna Muusikakooli muusikateooria alal. Grünberg töötab stuudiomuusikuna, olles üheaegselt helilooja, laulja, instrumentalist ja helirežissöör. Helipildi rikastamiseks on ta lisanud süntesaatorile nii lääne- kui idamaiseid naturaalseid pille. Grünberg on töötanud Ugalas (1977–1978), Rakvere teatris (1978) ja Riiklikus Vene Draamateatris (1980–1981) muusikaala juhatajana. 1993. aastast on ta õpetanud oma loodud õppeainet (muusika ja heli filmidramaturgia kujundajana) mitmes Soome ja Eesti kõrgkoolis (Tallinna Pedagoogikaülikoolis, Eesti Kunstiakadeemias, Eesti Muusikaakadeemias). Ta on Eesti Akadeemilise Orientaalseltsi juhatuse liige, aastast 2002 Eesti Budismi Instituudi direktor.Sven Grünberg. Eesti Muusika Infokeskus.  Ta on olnud Wellesto liige.

Grünberg on Eesti Kinoliidu liige alates 1980. Eesti Heliloojate Liidu liige alates 1983. aastast.

 Loominguline töö  
Muusikutegevust alustas Grünberg 1970. aastate algul klahvpillimängija ja lauljana ansamblites Mikronid ja Ornament. Aastail 1974–1976 juhtis progressiivse roki ansamblit Mess, olles helilooja, laulja ja instrumentalist. Mess oli esimene omalaadne nii Eestis kui ka Nõukogude Liidus. 1980. aastal ilmus ansamblilt EP "Mess" (Меlodija). Ansamblile Mess loodud teostest on tähtsaim kantaat "Küsi eneselt" (1976). Selle ettekandele oli kaasatud lisainstrumente, segakoor Tõnu Kaljuste juhatusel ning Rolf Uusväli orelil.

1981. aastal valminud LP "Hingus" oli esimene elektroonilise muusika plaat terves Nõukogude Liidus. Muusika salvestati Moskvas tollal maailmas üliharuldasel tubasüntesaatoril EMS Synthi 100, Eesti kirikuorelitel, Riiast toodud süntesaatoril ARP Omni II ja teistel pillidel.Priit Hõbemägi. Sven Grünbergi uus teos “Hingus 2021” on nagu kosmiline plahvatus. ekspress.delfi.ee, 19. juuni 2021

Grünbergi elektroonilised teosed on väljendanud tema huvi idamaade kultuuride vastu, mis tekkis tal 1970. aastatel. Ta kasutab sealsele muusikale iseloomulikke meloodiad ja rütme, lisades naturaalhelisid nii lääne instrumentidelt kui ka vanadelt idamaistelt rahvapillidelt, saavutades sel viisil väga isikupärase koloriidi.Sven Grünberg. Eesti filmi andmebaas. 1993. aastal ilmunud albumil "Milarepa" on salvestatud Tiibeti filosoofi, poeedi ja pühaku Milarepa (1040-1123) tekstidele loodud laulud. Grünbergi loodud on Esindamata Rahvaste Organisatsiooni hümn (1997). Margit Kilumets. Sven Grünberg: mu elu olukorrad ja kohtumised on suuremad kui mina ise. eeter.err.ee, 14. mai 2025 Festivalil "Eesti muusika päevad" on esitatud akustilistele pillidele kirjutatud "Idam" (2001) ja "Mõeldes Tiibetile" (2008).

Suure osa Grünbergi muusikast moodustab filmimuusika – rohkem kui sajale filmile kirjutatud muusika on talle toonud ka laiema tuntuse.Sven Grünberg. Estonian Music Information Centre Ta on loonud näiteks muusika filmidele "Hukkunud Alpinisti hotell", "Naksitrallid", "Madude oru needus", "Leiutajateküla Lotte", "Detsembrikuumus", "Wikmani poisid", #Täna öösel me ei maga", "Sügisball" jt. Grünberg loonud muusika veel Poola, USA, Saksa, Läti, Jaapani, Soome, Venemaa jt. maade autorite filmidele, mis on pälvinud ka rahvusvahelisi preemiaid.

 Albumid 
 1981 – "Hingus" (Melodija)
 1981 – "OM" (Melodija)
 1993 – "Milarepa" (Erdenklang)
 1995 – "Prana Symphony" (Erdenklang)
 2001 – "Hukkunud Alpinisti Hotell" (hyper.records)
CD-l "Mess" (Bella Musica, 1995) ning duubelplaadil "Küsi eneselt" (Strangiato Records, 2004) on Grünbergi juhitud ansambli Mess 1970. aastate salvestused.

 Isiklikku 
Sven Grünbergi abikaasa on Annela, tal on kaks tütart. Tema õde on endine laulja Anne Grünberg (Matteus).Verni Leivak. Helilooja Sven Grünberg: "Naised on mu elus väga olulist rolli mänginud." ohtuleht.ee, 16. jaanuar 2019 

Tunnustus 
 1980 – I preemia I Nõukogude Eesti filmifestivalil
 1989 – Eesti NSV muusika aastapreemia
 1994 – Eesti Vabariigi kultuuripreemia (CD salvestamise eest)Jagati Eesti Vabariigi teadus-ja kultuuripreemiad. digar, Eesti Sõnumid, nr. 74, 28 juuni 1994
 2006 – Eesti Kultuurkapitali helikunsti sihtkapitali aastapreemia (uute suundade avamise eest Eesti muusikaelus)Eesti Kultuurkapitali aastapreemiad 2006. sirp.ee, 2. veebruar 2007
 2010 – Valgetähe IV klassi teenetemärk
 2013 – Eesti Muusikanõukogu muusikapreemiaSven Grünberg: ma olen tähelepanust väga liigutatud! ohtuleht.ee, 2. oktoober 2013
 2015 – Haapsalu õudus- ja fantaasiafilmide festivali elutööpreemiaSven Grünberg saab HÕFFilt elutööpreemia. kultuur.err.ee, 26. märts 2015
 2017 – Eesti Akadeemiline Orientaalselts, auliigeAuliikmed. Eesti Akadeemiline Orientaalselts
 2017 – Eesti Vabariigi kultuuripreemiaRiigi kultuuripreemiate määramine. Riigi Teataja. 10. veebruar 2017
 2020 – stipendium "Ela ja sära""Ela ja sära" stipendium. kulka.ee/
 2021 – Eesti filmi- ja teleauhindade nominatsioon filmihelilooja kategoorias ("Viimased")EFTA filmivaldkonna nominendid ja auhinnavõitjad. efis.ee
 2023 – Eesti filmi- ja teleauhindade nominatsioon filmihelilooja kategoorias ("Kõne taevast")EFTA NOMINENDID SELGUNUD. kultuur.postimees.ee, 14. märts 2023

Viited

 Kirjandus 
 Vilja Kiisler. Sven Grünberg: maailma ei saa tema enda käest päästa. Kogu siinne aegruum on vägivaldne. epl.delfi.ee, 12.november 2021
 Lennart Käämer. Helilooja Sven Grünberg: inspiratsioon tuleb nende juurde, kes kõvasti pingutavad. kultuur.postimees.ee, 25. november 2023
 Sven Grünberg: Eestis ei tohi olla Moskvale alluvaid asutusi. arvamus.postimees.ee, 6. mai 2025

Välislingid

Sven Grünberg Eesti filmi andmebaasis.
 Sven Grünberg IMDb andmebaasis.

Raadiosaated
"Hallo, kosmos! Sven Grünberg" (ERR 2011)
Vikerraadio ööülikool. 2013)
 Sven Grünberg: elu keeb hetkel täiega. Muusika, 20. juuni 2024

Kategooria:Eesti heliloojad
Kategooria:Eesti NSV Heliloojate Liidu liikmed
Kategooria:Eesti klahvpillimängijad
Kategooria:Valgetähe IV klassi teenetemärgi kavalerid
Kategooria:Sündinud 1956